Mesto Žilina
odbor sociálny a bytový
Námestie obetí komunizmu č. 1,011 31 Žilina

Zápisnica 
z pracovného stretnutia zo dňa 28.01.2010 konaného na Mestskom úrade v Žiline

Prítomní : podľa prezenčnej listiny

Program :
1.	Otvorenie, prezentácia
2.	Informácie o priebehu jednotlivých stretnutí  pracovných skupín
3.	Záver

        Ad. 1. otvorenie, prezentácia   

     Dňa 28.01.2010. sa na Mestskom úrade v Žiline konalo III. stretnutie členov pracovných skupín a ďalších nových členov. Formou pozvánky uverejnenej na webovej stránke Mesta Žilina boli pozvaní užívatelia sociálnych služieb, poskytovatelia sociálnych služieb a široká verejnosť. 
     Stretnutie otvorila JUDr. Jarmila Beszédesová, vedúca odboru sociálneho a bytového. Privítala všetkých prítomných a oboznámila ich s programom stretnutia. Predstavila Mgr. Martina Brňáka, ktorý si pripravil prezentáciu týkajúcu sa tvorby KPSS v Meste Žilina.  

Ad. 2. informovanie o priebehu individuálnych stretnutí všetkých pracovných skupín               

      Mgr. Martin Brňák  upozornil, že sú už vytýčené určité národné priority, ktoré by sa mali odzrkadliť aj pri tvorbe KPSS v prioritách jednotlivých pracovných skupín. Informoval o možnosti získania informácií súvisiacich s tvorbou KPSS na webovej stránke Mesta Žilina, ktorá je dostupná všetkým. Vo svojej prezentácii 
navrhol etapy komunitných služieb v celom procese prípravy a tvorby KPSS, ktoré boli ostatnými členmi odsúhlasené.  
     Mgr. Alena Hrončeková  informovala o tom, že ich skupina Seniori už majú vytvorený dotazník, ktorý by im pomohol zadefinovať reálne potreby občanov. Dotazník bude distribuovaný medzi občanov, ktorí spadajú do danej skupiny.  
     Mgr. Róbert Braciník zo skupiny rodina a dieťa,  v súvislosti s tvorbou dotazníka poukázal na to, že je dosť problematické zadefinovať otázky, nakoľko v skupine sú ľudia so širokým zámerom skúseností. Je málo informácií o skupinách alebo organizáciách, ktoré vykonávajú tieto služby. Pomohlo by aj diskusné fórum na webovej stránke mesta. Je tu široká skupina užívateľov služieb. Dlhodobo sa sledujú občania v jednotlivých kategóriách, tieto čísla treba konfrontovať s praxou a najnáročnejšie bude ich zlúčiť s reálnymi potrebami alebo skoordinovať s rozpočtom.  
     Mgr. Milada Bohovicová zo skupiny rodina a dieťa tiež súhlasila s názorom p. Mgr. Braciníka.
     Pani Alica Čelková z centra pre rodinu, informovala o podujatí Deň rodín, ktoré sa uskutoční dňa 16.05.2010 na mariánskom námestí. Ide o prezentačný veľtrh organizácií, ktoré poskytujú služby. Privítala by, keby sa zapojili aj iné  organizácie.   
     Mgr. Martin Brňák informoval, že je potrebné spracovať analýzu reálneho stavu poskytovaných služieb v meste.

Ad. 3. záver     

     JUDr. Jarmila Beszédesová poďakovala všetkým prítomným za spoluprácu a termín ďalšieho stretnutia bol určený na 23.02.2010 o 9.00 hod.  

Zapísala :  Miriam Číková